## ‘Les Arts és Altres Músiques’ programa un recital de la llegenda del ‘jazz’ afrocubà Chucho Valdés

*** Presenta el seu treball *Cuba & Beyond*, millor àlbum de *jazz* en els Grammy Llatins 2025, amb el qual celebra 60 anys de carrera discogràfica
* L’artista oferirà un concert al piano per a disfrutar d’havaneres, ritmes afrocubans, *standards* de *jazz* i composicions pròpies que ja són part de la història**

El Palau de les Arts Reina Sofia inaugura el seu cicle dedicat a les músiques del món ‘Les Arts és Altres Músiques’ el 27 de novembre, amb la visita de Chucho Valdés, la gran llegenda del *jazz* afrocubà, que presenta en un únic concert en l’Auditori, a les 19:30 hores, el seu últim i premiat llançament, *Cuba & Beyond.*

El destacat compositor i pianista, que ha rebut este mateix mes el Grammy Llatí 2025 al millor àlbum *jazz* per este treball, arriba a Les Arts en solitari, al piano, per a repassar més de sis dècades de música: un recital íntim, en el qual el seu teclat convida a compartir havaneres, ritmes afrocubans, *standards* de *jazz* i composicions pròpies que ja són part de la història.

Fill del mític Bebo Valdés i fundador d’Irakere, grup clau que va revolucionar el *jazz* llatí i va guanyar el primer Grammy per a una banda cubana, Chucho Valdés és un dels grans arquitectes del *jazz* llatí. Guanyador de set Grammys i sis Grammy Llatins, ha sigut condecorat amb el prestigiós Lifetime Achievement Award de l’Acadèmia Llatina d’Arts i Ciències de la Gravació.

A més, forma part del Saló de la Fama dels Compositors Llatins i, recentment, ha sigut nomenat NEA Jazz Màster 2025, el reconeixement més alt que atorga els Estats Units a músics de *jazz* vius.

Les entrades per al concert de Chucho Valdés en Les Arts es poden adquirir a través dels diferents canals de venda del teatre: taquilles, la línia de venda 96 197 59 00 i la web de [Les Arts](https://www.lesarts.com/es/pablo-heras-casado?gad_source=1&gad_campaignid=21677415492&gclid=Cj0KCQiAxJXJBhD_ARIsAH_JGjghUQPy0p3rFuGeCZ9k24ScHCtCNF2VOrsnM6ahHEkbETCNzBv_8e8aAi8qEALw_wcB).

Fecha: 25/11/2025